Ons ervaar almal die een of ander tyd ’n geestelike droogte in ons lewe, net soos ons nou in die land droogte ervaar en tot die Here bid vir reën.
Ons maak planne, gaan gym toe, volg ’n dieet, stel ’n klomp geestelike doelwitte soos om meer gereeld kerk toe te gaan, meer Bybel te lees, by ’n groep in te skakel, ensovoorts.
Ons doen dit deur geestelike dissiplines of nuwe geloofsgewoontes aan te leer. Deur ’n nuwe leefwyse maak ons die deur van ons hart vir God oop om ons te verander soos Hy wil.